Toshkentda Nokia Lumia 735 LTE smartfoni 1,1 mln so‘mdan sotila boshladi

O‘zbekistonda Nokia Lumia 735 LTE smartfoni sotila boshladi, deya xabar bermoqda “Mobinfo.uz”. Kompaniya ta’kidlashicha, ushbu smartfonning asosiy o‘ziga xosligi uning selfi ishqibozlari uchun mo‘ljallangan sifatli 5 megapikselli old kamerasidir.

Qurilma 4,7 dyuymli va 1280×720 pikselli OLED-displey, to‘rt yadroli Qualcomm Snapdragon 400 protsessori, 1 Gb tezkor va 8 Gb ichki xotira (+microSD), 6,7 megapikselli asosiy kamera, 2200 mA/s sig‘imli akkumulyatorga ega.
Smartfon Windows Phone 8.1 operatsion tizimida ishlaydi.
Nokia Lumia 735 LTE’ni poytaxtdagi “Fleshka” savdo majmuasidan 1,1 million so‘mga xarid qilish mumkin.